CELEX: 62012CN0090
Language: lv
Date: 2012-02-21 00:00:00
Title: Lieta C-90/12: Prasība, kas celta 2012. gada 21. februārī — Eiropas Komisija/Polijas Republika

28.4.2012   
            
            
               LV
            
            
               Eiropas Savienības Oficiālais Vēstnesis
            
            
               C 126/7
            
         Prasība, kas celta 2012. gada 21. februārī — Eiropas Komisija/Polijas Republika
   (Lieta C-90/12)
   2012/C 126/15
   Tiesvedības valoda — poļu
   
      Lietas dalībnieki
   
   
      Prasītāja: Eiropas Komisija (pārstāvji — K. Simonsson un M. Owsiany-Hornung)
   
      Atbildētāja: Polijas Republika
   
      Prasītājas prasījumi:
   
   
               —
            
            
               atzīt, ka, neveicot pasākumus, kas vajadzīgi, lai piemērotu Eiropas Parlamenta un Padomes 2004. gada 29. aprīļa Regulas (EK) Nr. 847/2004 attiecībā uz sarunām par gaisa satiksmes pakalpojumu nolīgumiem starp dalībvalstīm un trešām valstīm un šo nolīgumu īstenošanu (1) 5. un 6. pantu, un katrā ziņā nepaziņojot Komisijai par šo pasākumu veikšanu, Polijas Republika nav izpildījusi šajos regulas pantos paredzētos pienākumus;
            
         
               —
            
            
               piespriest Polijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Regulas Nr. 847/2004 5. pantā dalībvalstīm ir noteikts nodrošināt, “ka tiesības veikt satiksmi tiek sadalītas starp piemērotiem [Eiropas Savienības] aviopārvadātājiem, pamatojoties uz nediskriminējošu un pārredzamu procedūru”. Turklāt saskaņā ar šīs pašas regulas 6. pantu dalībvalstīm ir nekavējoties jāinformē Komisija par procedūrām, ko tās piemēro 5. panta nolūkiem. Komisija par šīm procedūrām paziņo Oficiālajā Vēstnesī. Šajās tiesību normās minēto procedūru īstenošana ir atkarīga no tā, vai par satiksmes nozari atbildīgais ministrs ir pieņēmis atbilstošu īstenošanas regulējumu. Līdz šīs prasības celšanai šāds regulējums vēl neesot pieņemts un katrā ziņā Polijas iestādes Komisiju par to neesot informējušas. Šajos apstākļos Komisija uzskata, ka, ņemot vērā, ka Polijas tiesībās nav paredzētas atbilstošās tiesību normas, Regulas Nr. 847/2004 5. pantā paredzēto procedūru īstenošana un atbilstoša Komisijas informēšana saskaņā ar šīs regulas 6. pantu nav iespējama.
   
      (1)  OV L 157, 7. lpp.